L 123/2
LT
Europos Sąjungos oficialusis leidinys
2023 5 8
(3)
švino stabilizatoriai didina PVC šiluminį stabilumą junginių ir gaminių gamybos metu.
Jie taip pat apsaugo PVC nuo fotoskilimo.
Sąjungos pramonė savanoriškai palaipsniui nutraukė švino stabilizatorių naudojimą PVC junginiuose ir PVC gaminiuose ir pranešė, kad šis procesas buvo sėkmingai užbaigtas 2015 m. (5) PVC gaminių, kurių sudėtyje yra švino, visų pirma statybos produktų, naudojimo laikotarpis yra ilgas – juos galima naudoti ilgiau nei keletą dešimtmečių, po kurių jie tampa atliekomis ir gali būti perdirbami, potencialiai kartu su regeneruotu PVC švino vėl įdedant į gaminius.
XV priede nurodytoje dokumentacijoje parodyta, kad 2016 m.
Sąjungoje 90 % viso apskaičiuoto iš PVC gaminių išsiskyrusio švino kiekio dėl švino stabilizatorių laipsniško atsisakymo Sąjungoje priskiriama importuotiems PVC gaminiams;
(4)
siekiant palengvinti siūlomo apribojimo vykdymą, tikslinga apriboti bet kokio PVC esančio švino naudojimą, nepriklausomai nuo numatytos PVC paskirties;
(5)
2017 m. gruodžio 5 d.
Agentūros Rizikos vertinimo komitetas (toliau – RVK) priėmė galutinę nuomonę (6), kurioje daroma išvada, kad Agentūros siūlomas apribojimas yra tinkamiausia Sąjungos masto priemonė nustatytai rizikai, kurią kelia PVC gaminiuose kaip stabilizatoriai naudojami švino junginiai, šalinti, kiek tai susiję su tokios rizikos mažinimo veiksmingumu, praktiškumu ir stebėsenos galimybėmis;
(6)
RVK pasiūlė uždrausti naudoti bet kokios koncentracijos šviną PVC gaminiuose.
RVK taip pat pritarė Agentūrai, kad turėtų būti nustatyta nukrypti leidžianti nuostata dėl PVC gaminių, kurių sudėtyje yra regeneruoto PVC.
Tačiau RVK pasiūlė tam tikriems PVC gaminiams, kuriuose yra regeneruoto standaus ir lankstaus PVC, nustatyti didesnes švino kiekio ribines vertes – atitinkamai 2 % ir 1 % masės.
Tame pasiūlyme buvo atsižvelgta į vertinimą, pagal kurį alternatyvus tokių gaminių perdirbimas, t. y.
PVC atliekų šalinimas sąvartynuose ir jų deginimas, padidintų teršalų išmetimą į aplinką ir nesumažintų rizikos.
Siūlomomis skirtingomis ribinėmis vertėmis buvo atsižvelgta į įvertintą vidutinį švino kiekį standaus ir lankstaus PVC atliekose 2013 m., numatomą poveikį perdirbamų medžiagų kiekiui ir tai, kad, kaip žinoma, iš lankstaus PVC išsiskiria didesnis švino kiekis nei iš standaus PVC.
Tinkamai atsižvelgiama į tai, kad kai kuriuose gaminiuose yra didelis regeneruoto PVC kiekis, kuris gali siekti 100 % masės PVC galutiniame gaminyje;
(7)
2018 m. kovo 15 d.
Agentūros Socialinės ir ekonominės analizės komiteto (toliau – SEAK) priimtoje galutinėje nuomonėje (7) padaryta išvada, kad Agentūros siūlomas apribojimas su RVK ir SEAK padarytais pakeitimais yra tinkamiausia Sąjungos masto priemonė nustatytai rizikai mažinti, atsižvelgiant į jos socialinę bei ekonominę naudą ir kainą.
SEAK priėjo prie šios išvados remdamasis geriausiais turimais įrodymais, atsižvelgdamas į švino, kaip ribinės vertės neturinčios toksiškos medžiagos, savybes ir jo poveikį žmonių sveikatai bei sąnaudų, susijusių su siūlomu apribojimu, priimtinumą.
SEAK laikėsi nuomonės, kad Sąjungoje yra tinkamų plačiai prieinamų ir jau naudojamų alternatyvų.
Jis taip pat apsvarstė apribojimo ekonominį efektyvumą.
Galiausiai jis padarė išvadą, kad net ir ribotas poveikis žmonių sveikatai, susijęs su intelekto koeficiento mažėjimu, atsvertų apribojimo kainą;
(8)
SEAK pritarė XV priede nurodytoje dokumentacijoje pateiktam pasiūlymui, kad, atsižvelgiant į numatomą švino kiekio regeneruotame PVC kitimą, iki 2035–2040 m. ši koncentracija pakankamai sumažėtų ir PVC gaminiai, kurių sudėtyje yra regeneruoto PVC, atitiktų siūlomą bendrą 0,1 % masės švino koncentracijos ribinę vertę.
Todėl tam tikriems PVC gaminiams, kurių sudėtyje yra regeneruoto PVC, taikoma nukrypti leidžianti nuostata turėtų būti taikoma 15 metų nuo apribojimo įsigaliojimo.
SEAK taip pat pritarė tam, kad, siekiant atsižvelgti į netikrumą dėl būsimų tendencijų, susijusių su perdirbti skirtų PVC atliekų kiekiu ir jose esančiu švino kiekiu, tas taikymo laikotarpis turėtų būti pakartotinai įvertintas per 10 metų nuo apribojimo įsigaliojimo.
Atsižvelgdama į 2015 m.
ES žiedinės ekonomikos veiksmų plano (8) tikslą skatinti netoksiškų medžiagų naudojimo ciklus ir išlaikyti aukštą žmonių sveikatos ir aplinkos apsaugos lygį, Komisija mano, kad taikymo laikotarpis turėtų būti pakartotinai įvertintas per 7,5 metų nuo apribojimo įsigaliojimo;
(5) (6) (7) (8)
„VinylPlus“ 2017 m. pažangos ataskaita, p. 14; žr. https://vinylplus.eu/uploads/downloads/VinylPlus_Progress_Report_2017.pdf. https://echa.europa.eu/documents/10162/86b00b9e-2852-d8d4-5fd7-be1e747ad7fa https://echa.europa.eu/documents/10162/86b00b9e-2852-d8d4-5fd7-be1e747ad7fa Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui.
„Uždaro ciklo kūrimas.
ES žiedinės ekonomikos veiksmų planas“.
COM(2015) 614 final.